**PPK Jubileumi Diploma**

**TISZTELT JUBILÁLÓ!**

Arany, gyémánt, vas, rubin, illetve platina dísz- (jubileumi) oklevél adományozható életpályája alapján annak, aki az egyetemen vagy jogelőd intézményei valamelyikében legalább ötven, hatvan, hatvanöt, hetven vagy hetvenöt éve szerezte meg oklevelét, és életpályája alapján közmegbecsülésre méltó.

Az ELTE Pedagógiai és Pszichológiai Kara 2015 óta kizárólag azok részére ad ki díszoklevelet, akik az ELTE-n, illetve annak jogelőd intézményében szereztek diplomát, valamely a PPK képzési portfóliójában szereplő képzésen.

Az elmúlt években a PPK-n díszoklevelet igénylők közül a legtöbben az Apáczai Csere János Pedagógiai Főiskolán (50-60-65-70-75 éve) fejezték be tanulmányaikat, így ők annak jogutódjához, a Szegedi Tudományegyetem Juhász Gyula Pedagógusképző Karához, nyújthatják be kérelmeiket.

Azoknak az Apáczai Csere János Pedagógiai Főiskolán végzett pedagógusoknak sem tud az ELTE Pedagógiai és Pszichológiai Kar díszoklevelet kiállítani, akik a 2015. évet megelőző időszakban az ELTE PPK-n kérelmezték – és nyerték el – díszoklevelüket.

**A JUBILEUMI DÍSZOKLEVÉL IRÁNTI KÉRELEMHEZ CSATOLNI KELL:**

* a kitöltött adatlapot ([Adatlap egyetemi jubileumi oklevél adományozáshoz](https://www.elte.hu/media/ca/e7/9ca0f52a9cc51fa4d83514cadaa025724526015a408dc801ca6fa6e1354d/Diszoklevel_adatlap_ELTE_PPK.docx)),
* az eredeti diploma másolatát,
* a szakmai munkásságot bemutató tényszerű önéletrajzot.

A dokumentumokat **legkésőbb** **július 31-ig** az **ELTE PPK Dékáni Hivatal részére kell benyújtani, vagy postai úton (1075 Budapest, Kazinczy u. 23-27.)**, vagy elektronikusan a [dekani.hivatal@ppk.elte.hu](mailto:dekani.hivatal@ppk.elte.hu?subject=jubielumi%20diplom%C3%A1k) e-mail címre.

A díszoklevél igénylése ingyenes. Az oklevéllel semmilyen juttatás nem jár. A jubileumi díszoklevelek odaítéléséről szeptemberben születik döntés. Az ünnepségre minden évben egy alkalommal, az őszi időszakban az ELTE Rektora által meghatározott időpontban kerül sor, amelyről írásban küldenek értesítést. Az okleveleket  az ünnepség előtt nem áll módunkban kiadni. Az ünnepségen át nem adott okleveleket postán küldik ki az adatlapon megadott címre.

Bővebb információ az ELTE Pedagógiai és Pszichológiai Kar Dékáni Hivatalában kérhető (telefon: +36 1 461-4500/3874, e-mail: [dekani.hivatal@ppk.elte.hu](mailto:dekani.hivatal@ppk.elte.hu)).